Author: koki
Last saved by: vzor
Company: Abyss Studios, Ltd.

Vyhodnotenie medzirezortného pripomienkového konania

Návrh na uzavretie Dohody medzi vládou Slovenskej republiky a vládou Moldavskej republiky o rozvojovej spolupráci 

Spôsob pripomienkového konania | návšteva ministra ZV SR v Moldavsku + pripomíname, že sa nejedná o pilotnú zmluvu, obdobná bola v minulosti už uzatvorená so srbskou vládou č. uznesenia vlády SR č. 959/2007.
Počet vznesených pripomienok, z toho zásadných | 25  / 1
Počet vyhodnotených pripomienok | 25
Počet akceptovaných pripomienok, z toho zásadných | 25  / 1
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 0  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | x |
2 . | Ministerstvo výstavby a regionálneho rozvoja Slovenskej republiky | 1 (1o,0z) | | |
3 . | Ministerstvo kultúry Slovenskej republiky | | | x |
4 . | Ústredie práce, sociálnych vecí a rodiny | | | | x
5 . | Centrum pre medzinárodnoprávnu ochranu detí a mládeže | | | | x
6 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | x |
7 . | Európske spotrebiteľské centrum | | | | x
8 . | Ministerstvo hospodárstva Slovenskej republiky | 1 (1o,0z) | | |
9 . | Ministerstvo zdravotníctva Slovenskej republiky | 3 (3o,0z) | | x |
10 . | Odbor vládnej agendy Úradu vlády | 1 (1o,0z) | | |
11 . | Ministerstvo financií Slovenskej republiky | 3 (2o,1z) | | |
12 . | Ministerstvo školstva Slovenskej republiky | | | x |
13 . | Ministerstvo zahraničných vecí Slovenskej republiky | | | | x
14 . | Ministerstvo obrany Slovenskej republiky | 3 (3o,0z) | | |
15 . | Štátny dopravný úrad | | | | x
16 . | Odbor Centrálneho verejného obstarávania | | | | x
17 . | Ministerstvo dopravy, pôšt a telekomunikácií Slovenskej republiky | 4 (4o,0z) | | |
18 . | Ministerstvo životného prostredia Slovenskej republiky | | | x |
19 . | Ministerstvo práce, sociálnych vecí a rodiny Slovenskej republiky | | | x |
20 . | Ministerstvo vnútra Slovenskej republiky | 2 (2o,0z) | | |
21 . | Ministerstvo spravodlivosti Slovenskej republiky | | | x |
22 . | Úrad priemyselného vlastníctva Slovenskej republiky | | | x |
23 . | Úrad pre reguláciu sieťových odvetví | | | x |
24 . | Odbor aproximácie práva sekcie vládnej legislatívy Úradu vlády SR | | | x |
25 . | Národný bezpečnostný úrad | 3 (3o,0z) | | |
26 . | Štatistický úrad Slovenskej republiky | | | x |
27 . | Úrad pre verejné obstarávanie | | | x |
28 . | Úrad pre normalizáciu, metrológiu a skúšobníctvo Slovenskej republiky | | | x |
29 . | Najvyšší kontrolný úrad Slovenskej republiky | 4 (4o,0z) | | |
30 . | Asociácia zamestnávateľských zväzov a združení Slovenskej republiky | | | x |
31 . | Národná banka Slovenska | | | x |
32 . | Generálna prokuratúra Slovenskej republiky | | | x |
33 . | Správa štátnych hmotných rezerv Slovenskej republiky | | | x |
34 . | Úrad geodézie, kartografie a katastra Slovenskej republiky | | | x |
35 . | Úrad jadrového dozoru Slovenskej republiky | | | x |
| SPOLU | 25 (24o,1z) | 0 (0o,0z) | 22 | 6

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MVRR SR

vlastný materiál 
Odporúčame v čl. 6 ods. 3 nahradiť slovo "prijemcov" slovom "príjemcovi"

O

A

text upravený v zmysle pripomienky

MH SR | Bez pripomienok. | O | A |

MZ SR

K čl. 6 ods. 3  
V čl. 6 ods. 3 navrhujeme slovo „príjemcov“ nahradiť slovom „príjemcovi“.

O

A

text upravený v zmysle pripomienky

MZ SR

K čl. 6 ods. 2  
V čl. 6 ods. 2 navrhujeme slovo „môže“ nahradiť slovom „môžu“

O

A

text upravený v zmysle pripomienky

MZ SR

K predkladacej správe 
V predkladacej správe odporúčame slovo „šiestymi“ nahradiť slovom „šiestimi“

O

A

text upravený v zmysle pripomienky

OVA

m. č. 006.134/2010-ORPO 
I. Návrh uznesenia: 
5. r.: „návrh“ nahradiť „Návrh“ 

II. Predkladacia správa: 
ods. 1, 1. r.: „svojim“ nahradiť „svojím“ 
ods. 2, 3. r.: „šiestymi“ nahradiť „šiestimi“ 

III. Komuniké: 
3. r. – upraviť medzeru medzi slovami 

IV. Materiál: 
str. 1, čl. 1, 5. zar., 2. r.: medzi slová „poskytovateľa zúčastňujúci“ vložiť čiarku 
str. 3, čl. 6, (2), 1. r.: „môže,“ nahradiť „môžu“ 
str. 4, d), 5. r.: medzi slovami „republiky, buď“ vynechať čiarku 
čl. 8, (2), 2. r.: „časti, v prípade ak“ nahradiť „časti v prípade, ak“ 
3. r.: „za účelom“ nahradiť „s cieľom“.

O

A

text upravený v zmysle pripomienok

MF SR

k celému textu 
K návrhu uznesenia vlády SR 
- navrhujem v názve vypustiť slovo „materiálu“ a ponechať text „k návrhu na uzavretie Dohody...“, 
- navrhujem v bode A. 1. zmeniť slovo „návrhom“ na slovo „uzavretím“. 

K článku 5 
- navrhujem v bode 1 slovo „tovarov“ nahradiť slovom „tovaru“, 
- navrhujem v bode 2 slovo „tovary“ nahradiť slovom „tovar“. 

K článku 6 
- navrhujem v bode 5 písm. h) slovo „opätovný“ nahradiť slovom „spätný“, 
- navrhujem text „profesionálnych zariadení a tovarov“ nahradiť textom „zariadení na 
výkon povolania a tovaru“, 
- navrhujem slovo „poplatkov“ nahradiť slovom „platieb“. 

K článku 8 
- navrhujem v bode 1 slovo „ciel“ nahradiť slovom „cla“. 

Navrhujem používať v celom texte terminológiu nariadenia Rady (EHS) č. 2913/92, ktorým sa ustanovuje Colný kódex Spoločenstva a terminológiu zákona č. 199/2004 Z. z. Colný zákon a o zmene a doplnení niektorých zákonov a iných colných predpisov.

O

A

text upravený v zmysle pripomienok

MF SR

názov dohody a článok 2 
Dohoda (názov) je o rozvojovej spolupráci, ale príslušný článok 2 (Predmet a pôsobnosť dohody) stanovuje len podmienky oficiálnej rozvojovej pomoci. Na rozdiel od „spolupráce“, „pomoc“ je iba jednosmerná aktivita darcu voči prijímateľovi. Žiadam zosúladiť. Pripomienka je zásadná.

Z

A

text upravený v zmysle pripomienky

MF SR

text dohody 
K článku 1 
Národný program oficiálnej rozvojovej pomoci je podľa zákona hlavný nástroj plánovania ODA, nie nástroj ODA. Text je potrebné preformulovať. 

K článku 6 ods. 2 
V prvom riadku odporúčam zmeniť „môže“ na „môžu“. 

K článku 6 ods. 5 písmeno d) 
Odporúčam rozšíriť zmluvných poskytovateľov na všetky ústredné orgány štátnej správy. Podľa NP ODA môže byť poskytovateľom ktorýkoľvek ústredný orgán štátnej správy. V 4. riadku odporúčam zmeniť „Ministerstvo zahraničných vecí Slovenskej republiky“ na Slovenskú agentúru pre medzinárodnú rozvojovú spoluprácu, pretože grantové zmluvy sa uzatvárajú so Slovenskou agentúrou pre medzinárodnú rozvojovú spoluprácu. 

Z formálnej stránky odporúčam upraviť jednotlivé formulácie. Napr. v texte v slovenskej aj anglickej verzie sa používajú pojmy „štátni zamestnanci, zamestnanci“ v rôznom poradí. Odporúčam zosúladiť. V slovenskej verzii odporúčam jednotne používať pojem „finančné prostriedky“ a nie striedavo „funds“ a „finančné prostriedky“.

O

A

text upravený v zmysle pripomienok

MO SR

Vlastný materiál 
- čl. 2, ods. 1 a čl. 10, ods. 2: výraz „... v súlade s vnútroštátnymi legislatívnymi a právnymi predpismi“ nahradiť výrazom „v súlade s vnútroštátnymi právnymi predpismi“.

O

A

text upravený v zmysle pripomienky

MO SR

Doložka vybraných vplyvov 
-doložku doplniť o vplyv na informatizáciu spoločnosti.

O

A

text upravený v zmysle pripomienky

MO SR

Predkladacia správa 
-v celej predkladacej správe zaviesť legislatívne skratky, 
-ods. 1, 1. r.: výraz „svojim“ na nahradiť výrazom „svojím“, 
-ods. 1, 2. r.: výraz „predložený“ nahradiť výrazom „predloženú“ alebo pred slovo „predložený“ vložiť slovo „materiál“, 
-ods. 2, 3. r.: výraz „so šiestymi štátmi“ nahradiť výrazom „so šiestimi štátmi“, 
-ods. 3, 7. r.: výraz „pozitívny dopad „ nahradiť výrazom „pozitívny vplyv“.

O

A

text upravený v zmysle pripomienok

MDPT SR

preambula 
Na konci preambuly odporúčame opraviť slovosled na "dohodli sa takto:".

O

A

text upravený v zmysle pripomienky

MDPT SR

článok 1 
Navrhujeme opraviť názov článku na "Pojmy".

O

A

text upravený v zmysle pripomienky

MDPT SR

článok 8 ods. 2 
Spojenie "za účelom" odporúčame nahradiť spojením "na účely".

O

A

text upravený v zmysle pripomienky

MDPT SR

článok 6 ods.5 písm. g) 
Slovo "rovnocennými" odporúčame opraviť na "rovnocenné".

O

A

text upravený v zmysle pripomienky

MV SR

vlastný materiál 
1. Vo vlastnom materiáli v AJ navrhujeme v článku 10 ods. 2 nahradiť termín „legal regulations“ termínom „national law and regulations“, aby bola v dohode zachovaná jednotnosť používanej terminológie (viď čl. 4 ods. 1 a čl. 5 ods. 1).

O

A

text upravený v zmysle pripomienky

MV SR

predkladacia správa 
2. V predkladacej správe navrhujeme v prvom odseku slovo „predložený“ a v druhom odseku slovo „šiestymi“ uviesť v správnom gramatickom tvare.

O

A

text upravený v zmysle pripomienky

NBÚ

predkladacia správa 2. odsek 
v predposlednom riadku odporúčame slovo "šiestymi" opraviť" na "šiestimi"

O

A

text upravený v zmysle pripomienky

NBÚ

čl. 3 vlastného materiálu 
upozorňujeme na zjavný nesúlad medzi názvami a adresami príslušného moldavského orgánu v jednotlivých jazykových verziách

O

A

text upravený v zmysle pripomienky

NBÚ

čl. 6 ods. 1  
v predposlednom riadku odporúčame nahradiť slovo "celkových" slovom "všetkých"

O

A

text upravený v zmysle pripomienky

NKÚ SR

Materiál, dohoda v slovenskom i anglickom jazyku  
nejednotnosť používania jedného výrazu (slovného spojenia) pre jeden jav sa odráža aj v preklade do anglického jazyka, a to pri slovnom spojení „národné právne predpisy“ (čl. 4 ods. 1), „vnútroštátne právne predpisy“ (čl. 5. ods. 1). Navrhujeme jednotnú úpravu uvedeného slovného spojenia ako v slovenskom, tak aj anglickom jazyku v celom texte oboch variantoch návrhu zmluvy.

O

A

text upravený v zmysle pripomienky

NKÚ SR

Predkladacia správa  
v súlade s čl. 7, ods. 1), písm. d) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov navrhujeme doplniť stručné zhrnutie očakávaného vplyvu v zmysle plného rozsahu doložky pre posudzovanie vplyvov, ktorý je rozpísaný v čl. 9 ods. 1) uvedenej smernice.

O

A

text upravený v zmysle pripomienky

NKÚ SR

Materiál, dohoda v anglickom jazyku  
v názve článku „Settlement Of Disputes” navrhujeme zmeniť veľké písmeno O v predložke „of“ za malé v súlade s pravidlami pravopisu anglického jazyka.

O

A

text upravený v zmysle pripomienky

NKÚ SR

Uznesenie C.1  
doplniť príslušného nositeľa úlohy v zmysle čl. 6 ods. 1) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov.

O

A

text upravený v zmysle pripomienky